CELEX: 62020TN0752
Language: el
Date: 2020-12-21 00:00:00
Title: Υπόθεση T-752/20: Προσφυγή-αγωγή της 21ης Δεκεμβρίου 2020 — IMG κατά Επιτροπής

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/58
            
         
      Προσφυγή-αγωγή της 21ης Δεκεμβρίου 2020 — IMG κατά Επιτροπής
      (Υπόθεση T-752/20)
      (2021/C 53/75)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: International Management Group (IMG) (Βρυξέλλες, Βέλγιο) (εκπρόσωποι: L. Levi και J.-Y. de Cara, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη, και, συνακόλουθα
               
            
                  —
               
               
                  να κρίνει ότι η Ευρωπαϊκή Επιτροπή υπέχει εξωσυμβατική ευθύνη·
               
            
                  —
               
               
                  να υποχρεώσει την καθής-εναγομένη να αποκαταστήσει τη ζημία που υπέστη η προσφεύγουσα-ενάγουσα και η οποία υπολογίζεται, υπό την επιφύλαξη συμπληρώσεως, σε ποσό 10 000 ευρώ μηνιαίως για το διάστημα από τα μέσα Δεκεμβρίου 2015 και μέχρι την έκδοση της αποφάσεως για την ηθική βλάβη και σε 2,1 εκατομμύρια ευρώ για την υλική ζημία (πλέον τόκων υπερημερίας)·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της με αίτημα την αποκατάσταση της υλικής ζημίας και τη χρηματική ικανοποίηση λόγω της ηθικής βλάβης την οποία φέρεται να υπέστη εξαιτίας της συμπεριφοράς της Επιτροπής και της Ευρωπαϊκής Υπηρεσίας Καταπολέμησης της Απάτης (OLAF) στο πλαίσιο της εις βάρος της έρευνας, η προσφεύγουσα-ενάγουσα προβάλλει τα ακόλουθα επιχειρήματα.
      
                  1.
               
               
                  Όσον αφορά την παράνομη συμπεριφορά της OLAF, η προσφεύγουσα-ενάγουσα επικαλείται τις ακόλουθες παραβάσεις.
                  
                              α)
                           
                           
                              Ως προς το πλαίσιο της έρευνας, η προσφεύγουσα-ενάγουσα επικαλείται παράβαση του άρθρου 1 του κανονισμού 883/2013 (1), του άρθρου 2 της αποφάσεως 1999/352 (2), του άρθρου 8.1 των κατευθυντήριων γραμμών για το προσωπικό της OLAF σχετικά με τις διαδικασίες έρευνας και του καθήκοντος επιμέλειας.
                           
                        
                              β)
                           
                           
                              Ως προς την παρερμηνεία της έννοιας του διεθνούς οργανισμού, η προσφεύγουσα-ενάγουσα επικαλείται παράβαση των άρθρων 53 και 53δ του κανονισμού 1605/2002 (3), του άρθρου 43 του κανονισμού 2342/2002 (4), και, επικουρικώς, του άρθρου 58 του κανονισμού 966/2012 (5), καθώς και του άρθρου 43 του κανονισμού 1268/2012 (6). Η προσφεύγουσα-ενάγουσα επικαλείται, επίσης, παραβίαση του διεθνούς δικαίου και παράβαση του καθήκοντος επιμέλειας.
                           
                        
                              γ)
                           
                           
                              Ως προς τη διεξαγωγή της έρευνας, η προσφεύγουσα-ενάγουσα επικαλείται παράβαση του άρθρου 9 του κανονισμού 883/2013, του άρθρου 8.5 των κατευθυντήριων γραμμών της OLAF, της αρχής της αμεροληψίας, των κανόνων σχετικά με τη διεξαγωγή αποδείξεων, του καθήκοντος επιμέλειας και του τεκμηρίου αθωότητας.
                           
                        
                              δ)
                           
                           
                              Ως προς τη σύνταξη της εκθέσεως, η προσφεύγουσα-ενάγουσα επικαλείται παράβαση του άρθρου 9 του κανονισμού 883/2013, παραβίαση της αρχής της αμεροληψίας, παράβαση των κανόνων σχετικά με τη διεξαγωγή αποδείξεων, του καθήκοντος επιμέλειας και του τεκμηρίου αθωότητας.
                           
                        
            
                  2.
               
               
                  Όσον αφορά την παράνομη συμπεριφορά της OLAF και της Επιτροπής, η προσφεύγουσα-ενάγουσα υποστηρίζει ότι λόγω των διαρροών που οδήγησαν στη δημοσίευση της τελικής έκθεσης της OLAF, η Επιτροπή και OLAF υπέπεσαν σε παράβαση του καθήκοντος εμπιστευτικότητας, του άρθρου 10 του κανονισμού 883/2013, του άρθρου 8 των κατευθυντήριων γραμμών της OLAF και του άρθρου 339 ΣΛΕΕ, καθώς και του καθήκοντος επιμέλειας και μέριμνας.
               
            
         (1)  Κανονισμός (ΕΕ, Ευρατόμ) 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ 2013, L 248, σ. 1).
      
         (2)  Απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης (OLAF) (ΕΕ 1999, L 136, σ. 20).
      
         (3)  Κανονισμός (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ 2002, L 248, σ. 1).
      
         (4)  Κανονισμός (ΕΚ, Ευρατόμ) 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ 2002, L 357, σ. 1).
      
         (5)  Κανονισμός (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ 2012, L 298, σ. 1).
      
         (6)  Κατ’ εξουσιοδότηση κανονισμός (ΕΕ) 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ 2012, L 362, σ. 1).